INFORMACINIS PRANEŠIMAS

**PATVIRTINTAS KETINIMAS BENDRADARBIAUTI**

Šiandien keturių Visagine veikiančių nevyriausybinių organizacijų, vienijančių vyresniojo amžiaus Visagino gyventojus ir/arba su jais tikslingai dirbančių, atstovai pasirašė Ketinimų protokolą.

Įgyvendinant 2014–2021 m. Europos ekonominės erdvės finansinio mechanizmo Aktyvių piliečių fondo programos Lietuvoje finansuojamą projektą „Visaginas – draugiškas senjorams miestas“, rugpjūčio 2 d. buvo inicijuotas susitikimas Visagino savivaldybės teritorijoje veikiančių nevyriausybinių organizacijų, vienijančių vyresniojo amžiaus Visagino gyventojus ir/arba su jais tikslingai dirbančių, vadovai: Visagino pensininkų klubo vadovė Danutė Prišmantienė, Visagino miesto statybininkų klubo vadovas Machmud Mirzebekov, Jaunųjų menininkų klubo „Paletė“ vadovė Marija Ščerbakova ir Visagino trečiojo amžiaus universiteto vadovė Asta Sieliūnienė.

Partnerystės dalyvių sąrašas nėra baigtinis, norą įsitraukti gali pareikšti bet kuri Visagine veikianti ir su tiksline grupe – vyresniojo amžiaus visaginiečiais dirbanti nevyriausybinė organizacija (galima kreiptis el. p. visaginotau@gmail.com).

Aptarus organizacijų patirtis, buvo išreikštas pageidavimas apjungti organizacijų pastangas atstovaujant vyresniojo amžiaus gyventojų interesams ir įsitraukiant į jiems aktualių klausimų sprendimų formavimą, aktyvų pilietiškumą skatinančias veiklas.

Artimiausiu metu bus organizuojami organizacijų atstovų susitikimai, kurių metu bus rengiama asocijuota bendradarbiavimo sutartis ir bendrų veiksmų planas. Tikslai, uždaviniai, bendradarbiavimo formos bus išdiskutuoti ir suformuoti rengiant minėtų dokumentų projektus.

*Parengė Asta Sieliūnienė,*

*Visagino trečiojo amžiaus universiteto direktorė*

*2021-08-02*

    